 **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**01.02.2018**

Ca urmare a solicitării de emitere a acordului de mediu adresată de SC CLEANTEX DIAVAL SRL, din municipiul Bistrița, str. Valea Rusului, nr. 29, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. *132/08.01.2018*, *cu ultima completare la nr. 980/26.01.2018,* în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de *31.01.2018*, că proiectul *Amenajare spălătorie și curățătorie ecologică pentru haine prin schimbarea destinației spațiului comercial nr. 6 de la demisol,* propus a fi amplasat în *municipiul Bistrița, str. Sucevei, nr. 6A, bl. 1, sc. B, demisol,* *județul Bistriţa-Năsăud*, **nu se supune evaluării impactului asupra mediului şi nu se supune evaluării adecvate**.

Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul intră sub incidenţa HG nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2, la punctul 10, lit. b) „proiecte de dezvoltare urbană”,*

*b) prin proiect se propune amenajarea unei spălătorii de haine prin schimbarea destinației spațiului comercial existent la demisolul blocului de locuințe în regim de înălțime D+P+4E+M, fără modificări constructive;*

*- spațiul propus pentru amenajare are suprafața totală de 62,52 m2 și va cuprinde: zona de recepție clienți, zona de lucru, spațiu depozitare detergenți și soluții de curățare, grup sanitar;*

*- titularul deține în exterior teren cu suprafața de 38 m2 pentru 4 locuri de parcare destinate clienților;*

*- spălătoria va fi dotată cu: 1 maşină de spălat cu capacitatea de 6 kg rufe uscate, 1 mașină de spălat cu capacitatea de 20 kg rufe uscate, 2 sisteme de dozare cu 5 pompe detergent lichid, 1 masă de scos pete cu vacuum (include 1 braț rotativ, pistol cu aer pentru uscare și 1 ventilator vacuum) cu puterea instalată 0,25 kw, 1 uscător de haine electric cu capacitatea 6 kg, 1 uscător de haine pe gaz cu capacitatea 19 kg, 1 masă de călcat cu boiler (electric) încorporat, 1 manechin cu boiler (electric) încorporat, 1 mașină de ambalat, 1 stander profesional, 1 calandru (pe gaz metan), 1 compresor aer;*

*- spălarea hainelor se va face pe bază de apă (nu chimic);*

*- alimentarea cu apă se va face din rețeaua de alimentare municipală, iar evacuarea apelor uzate menajere și a apelor uzate rezultate de la spălarea hainelor se va face în rețeaua de canalizare municipală;*

*- încălzirea spațiului se va face cu centrală termică cu combustibil gaz metan;*

*c) proiectul nu are efecte cumulative semnificative cu alte proiecte/construcţii existente în zonă;*

*d) în etapa de realizare a investiţiei şi după punerea în funcţiune a obiectivului nu se utilizează substanţe toxice şi periculoase;*

*e) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*f) prin respectarea măsurilor preventive şi de protecţia factorilor de mediu, probabilitatea impactului asupra factorilor de mediu este redusă;*

*g) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*h) anunţurile publice de solicitare a actului de reglementare au fost mediatizate prin: afişare la sediul Primăriei Bistrița, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/comentarii/contestaţii din partea publicului interesat.*

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

*a) proiectul propus nu intră sub incidenţa art. 28 din Legea nr. 49/2011 pentru aprobarea, cu modificări, a O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice;*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în incintă, în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor (direct pe sol, etc.).*

*3. Atât pentru perioada execuţiei lucrărilor, cât şi în perioada de funcţionare a obiectivului se vor lua toate măsurile pentru:*

 *- prevenirea generării de disconfort pentru vecinătățile locuite (mai ales zgomot, degajare praf);*

 *- evitarea depozitării necontrolate a materialelor folosite şi a deşeurilor rezultate.*

*4. Se vor asigura condiţii pentru ca nivelul de zgomot la limita obiectivului să se încadreze în limitele prevăzute de Ord. Ministrului Sănătăţii nr. 119/2014 pentru aprobarea Normelor de igienă şi sănătate publică privind mediul de viaţă al populaţiei.*

*5. Detergenții și soluțiile de curățare utilizate în activitate vor fi depozitate în condiţii de siguranţă, în spaţiu special amenajat, cu pardoseală betonată.*

*6. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*7. Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

*8. La finalizarea investiției titularul va notifica Agenţia pentru Protecţia Mediului Bistriţa-Năsăud și Comisariatul Județean Bistrița-Năsăud al GNM pentru verificarea conformării cu actul de reglementare solicitat şi se va solicita şi obţine autorizaţia de mediu.*

**Prezentul act de reglementare este valabil pe toată perioada punerii în aplicare a proiectului cu condiția să nu fie modificări.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului act se sancționează conform prevederilor legale în vigoare.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

**Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.**

 DIRECTOR EXECUTIV, ŞEF SERVICIU

 AVIZE, ACORDURI, AUTORIZAȚII,

biolog-chimist Sever Ioan ROMAN

 ing. Marinela Suciu

 ÎNTOCMIT,

 chim. Georgeta Iușan